**NAZIV AKTIVNOSTI**

Nakup opreme za predelavo, shranjevanje in degustacijo vin Guerila iz naslova podukrepa 4.2 Podpora za naložbe v predelavo, trženje oziroma razvoj kmetijskih proizvodov za leto 2017.

Predmet naložbe je nakup opreme za predelavo in shranjevanje vina, ter opreme za ureditev degustacijskega prostora. Le-ta bo nameščena v objektu Kemtija Guerila. Z gradnjo le-tega je kmetijsko gospodarstvo g. Zmagoslava Petriča pričelo v letu 2016. Objektsklasifikacijo »12713- Stavbe za spravilo pridelka« bo vseboval prostore namenjene predelavi grozdja, stekleničenju, skladiščenju in degustaciji vin Guerila.

**POVZETEK**
Kmetija je na javnem razpisu kandidirala za nepovratna sredstva za naložbo za nakup opreme za predelavo, shranjevanje in degustacijo lastnih vin. Odločitev za izvedbo naložbe je bila sprejeta po tem, ko je bilo ocenjeno, da je kmetijsko gospodarstvo prebrodilo vse večje težave, ki so bile predvidene ob novogradnji objekta (operativne in finančne). Prvotno je bilo namreč načrtovano, da bodo, po sili razmer, vinsko klet in degustacijski prostor opremili z opremo, s katero so razpolagali že v prejšnjih prostorih.

**GLAVNE DEJAVNOSTI**

Pozitiven razplet gradnje objekta, predvsem s finančnega vidika, in načrtovano povečanje uporabnih površin vinogradov je prijavitelja spodbudilo k izvedbi naložbe, ki se glede na namembnost deli na dva dela, in sicer:

A. OPREMA ZA PREDELAVO GROZDJA IN SKLADIŠČENJE

* Betonske cisterne
* Sodi
* Peristatična črpalka za črpanje vina, drozge in tropin

B. OPREMA V DRUGE PROSTORE (NOTRANJA OPREMA)

* Miza in stoli
* Ostala oprema (omare, regali, pregradne stene, stenske obloge iz lesa, zavese itn.)

**CILJI**

* Opremiti vinsko klet za predelavo in shranjevanje;
* Opremiti degustacijski prostor;
* Povečati količino doma predelanega grozdja v vino blagovne znamke Guerila po metodi Demeter;
* Povečanje zaposlene delavne sile na kmetijskem gospodarstvu;
* Urediti izgled blagovne znamke Guerila po filozofiji Demeter metode;
* Utrditi ugled blagovne znamke Guerila;
* Povečati količino pridelanih in prodanih zorjenih vin;
* Z večjo količino prodaje lastnih vin povečati prihodek in stabilizirati dohodek kmetije.

 **PRIČAKOVANI REZULTATI**

* Izboljšanje tržne strategije;
* Povečanje prepoznavnosti, tudi na tujih trgih, ter posledično povečanje vrednosti prodaje;
* Povečanje količine pridelave kakovostnih lastnih vin;
* Omogočiti višji zaslužek kmetije.